《内阁阶砌牡丹为宣庙赐植三首 其一》
明代·何吾驺

上苑何心谢四邻，移栽黄阁带云根。旧游尚识宣皇赐，新绿纷披圣主恩。

含笑迥悬香国梦，乍开试醉玉堂尊。自天雨露春如海，未可人间灌溉论。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。